b'\n_START_ARTICLE_\nBrdavs\n_START_PARAGRAPH_\nBrdavs je glavni antijunak Martina Krpana v Levstikovem delu Martin Krpan.\n_START_SECTION_\nOpis Brdavsa\n_START_PARAGRAPH_\nGlavna junaka v povedki sta Krpan in Brdavs. Krpan je opisan kot silen, odlo\xc4\x8den, kme\xc4\x8dki \xc4\x8dlovek z Vrha pri Sveti Trojici, ki se je ukvarjal s tihotapljenjem soli; Brdavs pa je bojevnik, ki je na Dunaju vabil junake na dvoboje, iz katerih ni nih\xc4\x8de pri\xc5\xa1el \xc5\xbeiv._NEWLINE_Ime Brdavs pomeni zarobljenec, neotesanec ali surove\xc5\xbe. Tako so ga imenovali, ker je bil velikan neusmiljenega srca, saj je umoril vsakega, kogar je obvladal. V boj je vabil vse junake tedanjega cesarstva.  Njegova \xc5\xbertev je bil tudi cesarjev sin. Cesar je poklical Martina Krpana na Dunaj, da bi se bojeval z Brdavsom. Krpan je Brdavsa premagal in mu odsekal glavo. Za zmago je dobil dovoljenje za tovorjenje angle\xc5\xa1ke soli in mo\xc5\xa1njo zlatnikov.\n_START_SECTION_\nNova razli\xc4\x8dica mita\n_START_PARAGRAPH_\nZ vpra\xc5\xa1anjem porekla Brdavsa so se ukvarjali tudi nekateri slovenski antropologi. Bojan Baskar pravi, da nekateri avtorji menijo, da je Brdavs Turek, ve\xc4\x8dina pa se o njegovem izvoru ne more zediniti._NEWLINE_Bojan Baskar v svojem \xc4\x8dlanku navaja novo razli\xc4\x8dico mita, ki ga je razvil tr\xc5\xbea\xc5\xa1ki avtor Carlo Luigi Cergoly oz. grof Carlous Cergoliy L. Serini, ki je bil avstronostalgik. \xc4\x8clanek ni bil predstavljen \xc5\xa1ir\xc5\xa1emu krogu bralcev. V noveli Fermo la in poltrona je Tr\xc5\xbea\xc4\x8dan dolo\xc4\x8dene elemente spremenil ali dodal. V tej verziji se Brdavs pojavi kot poveljnik Turkov, ki oblegajo Dunaj leta 1683, Krpan pa nastopi kot odre\xc5\xa1itelj imperija._NEWLINE_V noveli Kompleks vladarja (pet let kasneje) je spremenil Krpana v kulturnega junaka, ki je prinesel kavo na Dunaj. Ko je ubil Brdavsa, je vstopil v njegov \xc5\xa1otor, kjer je videl vre\xc4\x8de z nenavadnim zrnjem in jih odnesel s seboj. Ker je bil Krpan neveden, je zamenjal kavo za p\xc5\xa1enico. V tej zgodbi nastopa Krpan kot legenda, ki prinese kavo v mesto kot vojni plen iz tur\xc5\xa1kega \xc5\xa1otora. Nekateri raziskovalci iz znanstvenih krogov menijo, da je Cergoly naredil ponaredek.'